571333 പ്രവാസികള് ഈ വര്ഷം സൗദിയില് നിന്നും ജോലി ഉപേക്ഷിച്ചു മടങ്ങിയതായി റിപ്പോര്ട്ട് റിയാദ് : 2021 ന്റെ രണ്ടാം പാദം അവസാനിക്കുമ്ബോള് സ്വകാര്യ, സര്ക്കാര് മേഖലകളില് നിന്ന് 571333 പ്രവാസികള് തൊഴില് ഉപേക്ഷിച്ചു മടങ്ങിയതായി ജനറല് അതോറിറ്റി ഫോര് സ്റ്റാറ്റിസ്റ്റിക്സും ജനറല് ഓര്ഗനൈസേഷന് ഫോര് സോഷ്യല് ഇന്ഷുറന്സും GOSI അറിയിച്ചു. കഴിഞ്ഞ വര്ഷം ആദ്യ പാദതെക്കാള് 8.52 ശതമാനം കുറവാണെന്നും ഗോസി വ്യക്തമാക്കി. പ്രാദേശിക തൊഴില് വിപണിയിലെ പ്രവാസികളുടെ എണ്ണം 2020 ജൂണ് അവസാനം 6,706,459 ആയിരുന്നത് ഈ വര്ഷം ജൂണ് അവസാനത്തോടെ 6,135,126 ആയി കുറഞ്ഞു. ഈ കാലയളവില് പൊതു, സ്വകാര്യ മേഖലകളില് ജോലി ചെയ്യുന്ന സ്വദേശികളും വിദേശികളും ആളുകളില് GOSI യുടെ സേവനം ഉപയോഗിക്കുന്നവരുടെ എണ്ണത്തില് 5.46 ശതമാനം കുറവുണ്ടായതായും കണക്കുകള് സൂചിപ്പിക്കുന്നു. 2020 രണ്ടാം പാദത്തിന്റെ അവസാനത്തില് 8,674,105 ആയിരുന്ന GOSI ഉപഭോക്താക്കളുടെ എണ്ണം ഈ വര്ഷം രണ്ടാം പാദത്തിന്റെ അവസാനത്തില് 8,199,723 ആയി കുറഞ്ഞു.